CELEX: 62009TN0335
Language: lv
Date: 2009-08-24 00:00:00
Title: Lieta T-335/09: Prasība, kas celta 2009. gada 24. augustā — Groupement Adriano, Jaime Ribeiro, Conduril — Construção/Komisija

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/72
            
         Prasība, kas celta 2009. gada 24. augustā — Groupement Adriano, Jaime Ribeiro, Conduril — Construção/Komisija
   (lieta T-335/09)
   2009/C 267/131
   Tiesvedības valoda — portugāļu
   
      Lietas dalībnieki
   
   
      Prasītāji:
      Groupement Adriano, Jaime Ribeiro, Conduril — Construção, ACE, Póvoa de Varzim (Portugāle) (pārstāvji — A. Pinto Cardoso un L. Fuzeta da Ponte, advokāti)
   
      Atbildētāja: Eiropas Kopienu Komisija
   
      Prasītāju prasījumi:
   
   
               —
            
            
               atcelt Komisijas lēmumu, kas ietverts 2009. gada 12. jūnija paziņojumā par parādu, un lēmumu, kas ietverts 2009. gada 3. augusta paziņojumā, ar kuru prasītājam tiek pieprasīts atbilstoši līgumam AH 04/2004, kas noslēgts par ceļa posma starp Tanžeru un Saīdu izbūvi(“Vidusjūras apvedceļa projekts”) un ko apmaksā Kopiena MEDA I programmas ietvaros, piecpadsmit dienu laikā atmaksāt parādu līdz ar nokavējuma procentiem;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Pasākumi ir tādi, par kuriem var celt prasību, jo tie ir lemjoša un galīga rakstura un saistoši, un lietas dalībniekiem ir tiesības celt prasību.
   Abus pasākumus raksturo:
   
                
            
            
               Absolūts kompetences trūkums: atbildētāja nav “pouvoir adjudicateur” (“līgumslēdzēja iestāde”), jo nav jebkādu līguma noteikumu, kas pamatotu atbildētājas rīcību. Tādējādi atbildētājai šajā procedūrā ne tikai trūkst kompetences, bet arī pilnvaru.
            
         
                
            
            
               Būtisku formas prasību, it īpaši pienākuma norādīt pamatojumu neievērošana. Saskaņā ar Līguma 253. pantu Kopienu aktiem jānorāda pamatojums. Atbilstoši judikatūrai pamatojumam jābūt tiešam, skaidram, saskaņotam un atbilstošam. Tas nevar būt netieši vai klusējot izteikts, nedz arī neskaidri formulēts. Nedrīkst pastāvēt pretrunas starp pamatiem vai starp pamatiem un lemjošo daļu. Apstrīdētajos lēmumos vispār nav nekāda pamatojuma. Tāpat ir pārkāpta būtiska formas prasība, nenorādot pārsūdzības iespējas.
            
         
                
            
            
               Līguma normu pārkāpums, proti, atbildētājas pašas reglamenta 211. un 219. panta un principa “pacta sunt servanda” pārkāpums